CELEX: 32018R0553
Language: da
Date: 2018-04-03 00:00:00
Title: Kommissionens gennemførelsesforordning (EU) 2018/553 af 3. april 2018 om tarifering af visse varer i den kombinerede nomenklatur

10.4.2018   
               
               
                  DA
               
               
                  Den Europæiske Unions Tidende
               
               
                  L 92/1
               
            KOMMISSIONENS GENNEMFØRELSESFORORDNING (EU) 2018/553
      af 3. april 2018
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 3. april 2018.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering
                     (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     Artiklen består af to rør med beslag og har en samlet længde på ca. 150 cm. Hvert rør har en diameter på ca. 0,8 cm. Rørene er svejsede og består af en aluminiumlegering.
                     Artiklen er designet til brug i motorkøretøjer og beregnet til at føre kølevæske fra motoren til varmeveksleren under køretøjets instrumentbræt.
                     Jf. billede (*1)
                     
                  
                  
                     7608 20 20 
                  
                  
                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 7608 , 7608 20  og 7608 20 20 .
                     Tarifering under KN-kode 8415 90 00  som dele af luftkonditioneringsmaskiner, under KN-kode 8419 90 85  som andre dele af maskiner til behandling af materialer ved processer, der indbefatter temperaturændringer eller under KN-kode 8708 91 99  som dele af kølere til motorkøretøjer er udelukket, da artiklen på grundlag af sine objektive kendetegn ikke kan anses som værende udelukkende eller hovedsageligt beregnet til brug med sådanne artikler (se bestemmelse 2 b) til afsnit XVI og bestemmelse 3 til afsnit XVII).
                     Artiklen skal derfor tariferes under KN-kode 7608 20 20  som rør af svejsede aluminiumlegeringer.
                  
               
            (*1)  Billedet er kun vejledende.